b'\n_START_ARTICLE_\nRialtobroen\n_START_PARAGRAPH_\nRialtobroen (italiensk: Ponte di Rialto) krysser Canal Grande i Venezia. Det er den eldste broen som krysser kanalen, og broen med sine handelsboder er et av de mest kjente landemerkene i byen._NEWLINE_I 1181 bygget Nicol\xc3\xb2 Barattieri en pongtongbro over Canal Grande. Den ble kalt Ponte della Moneta, kanskje fordi det var en myntprodusent ved det \xc3\xb8stlige brofeste._NEWLINE_Markedet i Rialto p\xc3\xa5 den \xc3\xb8stlige siden av broen utviklet seg og ble viktigere. Dette \xc3\xb8kte trafikken p\xc3\xa5 pongtongbroen. Omkring 1250 ble den erstattet av en trebro. Den fikk et midtparti som kunne heves for \xc3\xa5 slippe gjennom h\xc3\xb8ye skip. Markedsstedet gav n\xc3\xa5 navn til broen. I f\xc3\xb8rste halvdel av det 15. \xc3\xa5rhundre ble det bygget to rader med butikker p\xc3\xa5 langs av broen. Utleie av disse butikkene ga inntekt til Venezias myndigheter, noe som bidro til broens vedlikehold._NEWLINE_Vedlikehold var essensielt for trebroen. Den ble skadet av brann i revolten som Bajamonte Tiepolo ledet i 1310. I 1444 kollapset broen av vekten av folkemengden som ville se en b\xc3\xa5tparade. I 1524 var det p\xc3\xa5 ny en kollaps._NEWLINE_Ideen om en bro av sten kom i 1503. I de etterf\xc3\xb8lgende \xc3\xa5rtiene var det flere prosjekter som ble vurdert. Myndighetene ba i 1551 om \xc3\xa5 f\xc3\xa5 forslag til \xc3\xa5 fornye broen. Ber\xc3\xb8mte arkitekter som Jacopo Sansovino, Palladio og Vignola la alle frem forslag som fordi de baserte seg p\xc3\xa5 flere buer, ikke ble antatt._NEWLINE_Den n\xc3\xa5v\xc3\xa6rende stenbroen ble designet av Antonio da Ponte. Det ble en bro med ett spenn, og den ble ferdig i 1591. Den har klare likheter med trebroen den erstattet. To ramper leder opp til den sentrale protico. P\xc3\xa5 begge sider av portikoen har rampene rader med butikker. Arkitekten Vincenzo Scamozzi var s\xc3\xa5 skeptisk til broens konstruksjon at han sp\xc3\xa5dde at den ikke ville best\xc3\xa5. Imidlertid har broen etterhvert blitt et av Venezias kjennemerker. Brobuen st\xc3\xb8ttes p\xc3\xa5 hver side av kanalen av 6000 skr\xc3\xa5stilte t\xc3\xb8mmerstokker (lerk eller eik) som er hamret/kj\xc3\xb8rt ned i lagunens bunn.'